open-index/open-wikipedia-markdown huggingface dataset:
Platano upes biosfēras rezervāts

**Platano upes biosfēras rezervāts** () ir nacionālais parks Hondurasas austrumos. Rezervāts, kura lielākā daļa atrodas Platano upes baseinā, ietver sevī Hondurasas lielākos meža masīvus, kurus apdzīvo vairākas apdraudētas dzīvnieku sugas. 

1982. gadā rezervāts tika iekļauts UNESCO Pasaules mantojuma sarakstā, bet kopš 2011. gada tas ir apdraudēto objektu vidū, jo mežu apdraud malumedniecība, nelegāla mežizstrāde un noganīšana. Rezervāts izveidots 1960. gadā kā "Baltās pilsētas arheoloģiskais rezervāts", jo leģenda vēsta, ka šajā reģionā atradās Baltā pilsēta (*La Ciudad Blanca*). Mūsdienu nosaukumu rezervāts ieguva 1980. gadā.

## Galerija

Selva tropical en la biosfera de el rio plátano Honduras.jpg
Sistema de humedales y sabanas.jpg
Zona nucleo de la RHBRP, sitio Tilopo.jpg
Guacamayos rojas.jpg
Río Plátano Biosphere Reserve-109062.jpg
Sobre el Patuca.jpg
Reserva de la biósfera de río plátano Honduras.jpg


## Ārējās saites
Zarainā zaķauza

**Zarainā zaķauza** () ir suga graudzāļu dzimtā, kura savvaļā ir sastopama Eiropas rietumu un centrālajā daļā. Latvijā šī suga ir sastopama ļoti reti, jo Latvija ir ārpus sugas dabiskā izplatība areāla. Nelielas, skrajas grupas platlapju un platlapju-egļu mežos.

## Apraksts
Zarainā zaķauza ir daudzgadīgs, 70—150 cm garš lakstaugs ar skraju ceru. Augam ir stāvs, vienkāršs, apmatots un aplapots stiebrs, kurš ziedkopā ir nokarens. Lapu makstis ir ar austiņām, mezgli un lapas ar matiņiem. Auga maksts ir slēgta. Lapas ir plakanas, 0,6—1,2 cm platas. Ziedu skara plaša un skraja, it kā izspūrusi, 15—30 cm gara, zari tievi, nokareni vai horizontāli, vārpiņas pasīkas. Skaras apakšējie zari pa 2. Lapu makstis un stiebrs zem maksts ar ļoti gariem (līdz 0,6 cm), mīkstiem matiņiem. Lapas mēlīte ir 0,2—0,6 cm gara. Vārpiņas ir 2—4 cm garas ar 3—8 ziediem. Ārējā vārpiņas plēksne ar 1 dzīslu, iekšējā — ar 3 dzīslām. Zieda ārējā plēksne ar akotu, visplatākā tuvu galam. Auglis ir grauds. Zied jūlijā un augustā.

## Atsauces
Utila

**Utila** () ir Hondurasas sala Karību jūrā, apmēram 50 kilometrus no Hondurasas krasta. Tā ir pēc platības mazākā no trijām Bajas salām un ir Vidusamerikas barjerrifa dienvidu gals. Eiropiešiem tā zināma kopš Kristofora Kolumba ceturtā ceļojuma. Mūsdienās sala iegūst popularītāti kā laba daivinga vieta. 

Kopš 2005. gada sala ir iekļauts Rāmsaras konvencijas aizsargājamo vietu sarakstā. Šeit uzturas vairākas apdraudēto jūras bruņurupuču sugas.

## Ārējās saites
Alēns Robs-Grijē

**Alēns Robs-Grijē** (, dzimis , miris ) bija franču rakstnieks un filmu veidotājs. Viens no franču literatūras virziena "Jaunā romāna" (*Nouveau roman*) radītājiem līdz ar Natāliju Sarotu, Mišelu Butoru un Klodu Simonu. 2004. gadā viņš ievēlēts par Franču akadēmijas biedru.

1960. gados Robs-Grijē uzsāka arī karjeru kino. 1961. gadā sadarbojies ar režisoru Alēnu Renē, sarakstot scenāriju drāmai "Pērn Marienbādē", kas saņēma Zelta lauvas balvu Venēcijas kinofestivālā. 1963. gadā par šo filmu Robs-Grijē nominēts arī Amerikas Kinoakadēmijas balvai kategorijā "Labākais oriģinālscenārijs". Režisējis filmas *[[L'Immortelle]]* (1963) un *[[Trans-Europ-Express]]* (1966), kurā galveno lomu attēloja Žans Luijs Trentiņāns, kas piedalījās arī vairākās turpmākajās viņa filmās.

## Ārējās saites
Aija Bērziņa

**Aija Bērziņa** (dzimusi ) ir latviešu kinoproducente.

## Biogrāfija
Aija Bērziņa mācījusies Eiropas filmu koledžā Dānijā (2000—2001). 2002. gadā absolvējusi Latvijas Kultūras akadēmiju, iegūstot bakalaura grādu audiovizuālās kultūras teorijā un vēsturē.

2001. gadā uzsākusi darbu kā režisora asistente. Bijusi montāžas režisore filmām "Kūtrums" (2002) un "Pērku jūsu vīru!" (2003). Ilgāku laiku strādājusi dokumentālo filmu žanrā. Darbojusies Vides filmu studijā, producējusi filmu "Dokumentālists" (2012). Šī filma ieguvusi Lielā Kristapa balvu kā labākā pilnmetrāžas dokumentālā filma.

2011. gadā kopā ar producenti Alisi Ģelzi izveidojusi savu filmu studiju *[[Tasse Film]]*. Producējusi filmas "Zivs (2013), "Vējš pelēkās priedes nolauza" (2013), "Garāžas" (2016), "Dārznieks" (2016), "Es esmu šeit" (2016), "Ar putām uz lūpām" (2017), "Paradīze '89" (2018), "Oļegs" (2019), "Mīlulis" (2022). Kā producente piedalījusies vairāku kopražojuma vai ārvalstu filmu tapšanā, tai skaitā "Humorists" (2019), *A Certain Kind of Silence* (2019), *Wesele* (2021).

*Tasse Film* producētās filmas "Es esmu šeit" un "Oļegs" ieguvušas Lielā Kristapa balvu kā labākās pilnmetrāžas spēlfilmas. Filma "Es esmu šeit" 2016. gada Berlīnes kinofestivālā saņēmusi kategorijas *14plus* galveno balvu — Kristāla lāci.

Aija Bērziņa ir biedrības Latvijas Kinoproducentu asociācijas prezidente. 2014. gadā ievēlēta par Latvijas Filmu padomes priekšsēdētāju. Darbojas arī kā Rīgas Starptautiskā kino festivāla valdes priekšsēdētāja.

## Atsauces

## Ārējās saites
* Aija Bērziņa  makslinieki.lv
* Aija Bērziņa Filmas.lv
*
Šis slepenais iekāres objekts

**"Šis slepenais iekāres objekts"** (, ) ir 1977. gada Francijas un Spānijas kopražojuma sirreāla komēdijdrāmas filma, kuras režisors ir Luiss Bunjuels, bet scenārija autori — Bunjuels un Žans Klods Karjērs. Filmā galvenās lomas atveido Fernando Rejs, Karola Bukē un Anhela Molina. Filma balstīta uz 1898. gada Pjēra Luisa romānu *La Femme et le pantin*. Šī ir pēdējā Bunjuela režisētā filma pirms viņa nāves 1983. gadā.

Filma, kuras darbība norisinās gan Francijā, gan Spānijā uz teroristu nemiernieku fona, atspoguļo stāstu, ko novecojošs francūzis Matjē (Rejs) stāsta vilciena pasažieriem. Viņš izstāsta, kā iemīlējies jaunā spānietē Končitā (pamīšus attēlo gan Bukē, gan Molina), kas neļauj viņam apmierināt savas seksuālās vēlmes.

Filmas "Šis slepenais iekāres objekts" pirmizrāde notika . Filma bija finansiāli neveiksmīga, tomēr kritiķi to novērtēja augstu. Filma nominēta divām Amerikas Kinoakadēmijas balvām kategorijās "Labākais adaptētais scenārijs" un "Labākā filma svešvalodā". Filma nominēta arī Zelta globusa balvai kategorijā "Labākā filma svešvalodā". Bunjuels saņēma Nacionālās kinofilmu pārraudzīšanas padomes gada labākā režisora balvu. Tīmekļa vietnē *[[Rotten Tomatoes]]* filmai ir 97% vērtējums.

## Atsauces

## Ārējās saites
Žans Žaks Ano

**Žans Žaks Ano** (, dzimis ) ir Francijas kinorežisors, scenārists un producents.

Vislabāk pazīstams ar vēsturisko piedzīvojumu filmu *[[Quest for Fire]]* (1981), mistērijas filmu "Rozes vārds" (1986), ģimenes filmu *[[The Bear]]* (1988), romantisko filmu *[[L'Amant]]* (1992), kara filmām "Septiņi gadi Tibetā" (1997), "Divkauja" (2001) un "Melnais zelts" (*Black Gold*), kā arī drāmu *[[Wolf Totem]]* (2015).

Savas karjeras laikā saņēmis vairākas balvas un nominācijas, tai skaitā piecas Cēzara balvas un vienu *[[David di Donatello]]* balvu. Ano pirmā filma, "Melnais un baltais krāsās" (*La Victoire en chantant*, 1976), saņēma Amerikas Kinoakadēmijas balvu kategorijā "Labākā filma svešvalodā".

## Ārējās saites
Zelta lauva

**"Zelta lauva"** () ir augstākais apbalvojums Venēcijas kinofestivālā, ko piešķir labākajai kinofestivālā rādītajai filmai.

Balvu 1949. gadā ieviesa festivāla organizatoriskā komiteja, un mūsdienās "Zelta lauva" tiek uzskatīta par vienu no prestižākajiem kino industrijas apbalvojumiem.

## Balvas ieguvēji

## Atsauces

## Ārējās saites

* Venēcijas kinofestivāls
Beness Aijo

**Beness Aijo** (; dzimis  Rēzeknē) ir Latvijā dzimis Nacionālboļševiku partijas aktīvists, komunists un kaujinieks, kas piedalās Krievijas karā pret Ukrainu. Kopš 2022. gada ir Krievijas pilsonis. 

Pazīstams arī kā **Melnais Ļenins.** 

## Dzīvesgājums
Dzimis  Rēzeknē jauktā krievu un ugandiešu ģimenē. Viņa tēvs esot bijis lauksaimniecības un bioloģijas zinātnieks, kurš papildinājis zināšanas Maskavā un Rīgā, bet atgriežoties Ugandā smagi saslimis un nomiris.

Mācījās Rēzeknes 2. vidusskolā, līdz 2001. gadam studēja bioloģiju Latvijas Universitātē.

Piedalījās akcijā pie Valsts prezidenta pils, dedzināja Latvijas vēstures grāmatu, uz nama sienas rakstīja aicinājumu iznīcināt Ministru prezidentu Andri Šķēli, par ko sodīts nosacīti. Lestenes Brāļu kapos piketēja pret fašisma atdzimšanu, bet pie Lietuvas vēstniecības Rīgā — pret Lietuvas cūku audzētāju politiku, piedalījās protesta mītiņos pret Latvijas skolu reformu.

2005. gadā viņu arestēja par provokācijas gatavošanu Džordža Buša vizītes laikā Latvijā, administratīvi sodīts ar piecām aresta dienām. Vēlāk notiesāts uz 9 mēnešiem cietumā par aicinājumu vardarbīgi mainīt Latvijas politisko sistēmu. Pēc piecu ar pusi mēnešu ieslodzījuma atbrīvoja cukura diabēta dēļ un viņš pārcēlās uz dzīvi Londonā. Viņš strādāja par celtnieku Hītrovas lidostā un piedalījās politiskajos mītiņos, iestājās Lielbritānijas Komunistiskajā partijā.

2013. gadā dzīvoja Palestīnā, bet Krimas aneksijas laikā 2014. gadā B. Aijo devās uz Krimu, piedalījās prokrieviskās demonstrācijās Donbasā, kur Ukrainas varas iestādes viņu arestēja un deportēja uz Latviju. 2015. gadā Aijo aizbēga no Latvijas un piedalījās Donbasa karā, izplatīja uzsaukumu, kurā draudēja kopā ar saviem cīņu biedriem atgriezties Latvijā, izveidot Latgales tautas atbrīvošanas kustību un galu galā uzcelt tur sociālismu.

2020. gadā viņš ar Doneckas Tautas Republikas pasi ieceļoja Krievijā, kur saņēma politisko patvērumu un pievienojās Krievijas Federācijas Komunistiskajai partijai. 2021. gada 17. maijā Latvijas tiesa atzina prombūtnē esošo Aijo par vainīgu aicinājumā uz vardarbīgu valdības gāšanu, Latvijas neatkarības likvidāciju un Latvijas teritoriālās vienotības graušanu, piespriežot divu gadu un sešu mēnešu cietumsodu.

2022. gadā iesaistījās kā kaujinieks Krievijas karā pret Ukrainu. Rudenī izplatījās informācija, ka B. Aijo ir gājis bojā karadarbībā, tomēr vēlāk informācija tika atspēkota. Drīz pēc tam B. Aijo apliecināja, ka ieguvis Krievijas pilsonību.

## Atsauces
Santjago metropoles reģions

**Santjago metropoles reģions** () ir viens no Čīles 16 reģioniem. Izvietojies valsts vidusdaļā; ziemeļos un rietumos robežojas ar Valparaiso reģionu, dienvidos — ar O'Higinsa reģionu, bet austrumos — ar Argentīnu. Santjago reģions ir vienīgais Čīles reģions, kuram nav tiešas izejas uz Klusā okeāna krastu. Administratīvi reģions dalās sešās provincēs — Santjago, Čakabuko, Kordiljera, Maipo, Melipilja un Talagante. Reģiona administratīvais centrs ir valsts galvaspilsēta Santjago.

## Vēsture
Pirms spāņu iekarotāju ierašanās 16. gadsimtā Santjago apkaimē dzīvoja vairāku indiāņu cilšu pārstāvji, galvenokārt mapuči un pikunči. Viņi nodarbojās ar lauksaimniecību, zvejniecību un medībām. Reģions bija stratēģiski izdevīgs, jo tam bija piekļuve gan upēm, gan auglīgām ielejām.

1541. gadā  spāņu konkistadors Pedro de Valdivia dibināja Santjago pilsētu, nosaucot to par “*Santiago del Nuevo Extremo*.” Tā kļuva par svarīgu Spānijas koloniālās administrācijas centru, pateicoties tās izdevīgajai atrašanās vietai Andu kalnu pakājē un tuvu izejai uz Kluso okeānu.

19. gadsimta sākumā, iedvesmojoties no citām Latīņamerikas valstīm, Čīle uzsāka cīņu par neatkarību no Spānijas Impērijas. 1810. gadā Santjago kļuva par politisko kustību centru, un 1818. gadā Čīle oficiāli pasludināja neatkarību. Pēc tam pilsēta strauji attīstījās un kļuva par modernās Čīles galvaspilsētu.

20. gadsimta laikā Santjago metropoles reģions kļuva par valsts industriālo, politisko un kultūras centru. Īpaši pēc 1930. gadiem tika uzsākta mērķtiecīga industrializācijas politika, kas vēl vairāk veicināja iedzīvotāju koncentrēšanos šajā reģionā.

1973. gadā militārā apvērsuma rezultātā tika gāzta prezidenta Salvadora Aljendes valdība, un sākās Augusto Pinočeta diktatūra. Šajā laikā pilsētā notika ievērojamas pārmaiņas – gan represijas, gan arī ekonomiskās reformas, kuras īstenoja neoliberālā garā. Reģions piedzīvoja nevienmērīgu attīstību – parādījās jauni biznesa centri, taču vienlaikus pastiprinājās sociālā nevienlīdzība.

## Ārējās saites
Valparaiso reģions

**Valparaiso reģions** () ir viens no Čīles 16 reģioniem. Izvietojies valsts vidusdaļā; ziemeļos robežojas ar Kokimbo reģionu, dienvidos — ar Santjago metropoles reģionu un O'Higinsa reģionu, bet austrumos — ar Argentīnu. Reģionā ietilpst arī Klusā okeāna salas: Lieldienu sala, Sala i Gomesa, Huana Fernandesa salas un Desventuradasu salas. Administratīvi reģions dalās astoņās provincēs — Lieldienu sala, Losandesa, Margamarga, Petorka, Kiljota, Sanantonio, Sanfelipe un Valparaiso. Reģiona administratīvais centrs ir valsts parlamenta rezidence Valparaiso. Citas lielākās pilsētas ir Viņa del Mara, Kilpve un Vilja Alemana.

## Ārējās saites
Kokimbo reģions

**Kokimbo reģions** () ir viens no Čīles 16 reģioniem. Izvietojies valsts vidusdaļā; ziemeļos robežojas ar Atakamas reģionu, dienvidos — ar Valparaiso reģionu, bet austrumos — ar Argentīnu. Kalnainākais Čīles reģions — šeit Andi visvairāk pietuvojas Klusā okeāna krastam. Administratīvi reģions dalās trijās provincēs — Elki, Limari un Čoapa. Reģiona administratīvais centrs ir Laserena. Citas lielākās pilsētas ir ostas pilsēta Kokimbo, no kuras cēlies reģiona nosaukums, kā arī Ovalje un Iljapela.

## Ārējās saites
Atakamas reģions

**Atakamas reģions** () ir viens no Čīles 16 reģioniem. Izvietojies valsts ziemeļdaļā; ziemeļos robežojas ar Antofagastas reģionu, dienvidos — ar Kokimbo reģionu, bet austrumos — ar Argentīnu. Reģiona lielāko daļu aizņem Atakamas tuksneša dienviddaļa — reģions ir viens no sausākajiem un mazapdzīvotākajiem valstī. Administratīvi dalās trijās provincēs — Čanjarala, Kopjapo un Vasko. Reģiona administratīvais centrs ir Kopjapo, bet otra lielākā pilsēta — Valjenara.

## Ārējās saites
Imantas 18. līnija

**Imantas 18. līnija** ir iela Rīgā, Zemgales priekšpilsētā, Zolitūdē. Iela sākas krustojumā ar Zolitūdes ielu (savienojums taisnā leņķī no ielas vēsturiskās trases) un beidzas krustojumā ar Gramzdas ielu. Kopējais ielas garums ir 5200 metri, tā ir klāta ar asfalta segumu. Imantas 18. līnijā ir padomju laiku daudzstāvu dzīvojamie nami, atsevišķas savrupmājas, kā arī trīs pirmsskolas izglītības iestādes.

Vēsturiski ielas sākums bija mūsdienās neesoša Rikšotāju ielas daļa (tās vietā uzcelts Zolitūdes daudzstāvu namu masīvs).

## Ielu savienojumi
Imantas 18. līnija ir savienota ar šādām ielām:
* Zolitūdes iela (T veida krustojums)
* Gramzdas iela (T veida krustojums)

## Skatīt arī
* Zolitūde

## Atsauces
Togg

***Togg*** jeb ***Türkiye'nin Otomobili Girisim Grubu A.Ş.*** ir Turcijas autobūves uzņēmums, kas 2018. gadā izveidots kā kopuzņēmums.

Uzņēmums paziņoja, ka viņu pirmais auto būs gatavs sērijveida ražošanai 2022. gadā.

## Atsauces

## Ārējās atsauces

*
2022. gada FIFA Pasaules kausa komandu sastāvi

Rakstā uzrādīti visu 2022. gada FIFA Pasaules kausa dalībvalstu **komandu sastāvi**. Gala sastāvi 23-26 spēlētāju sastāvā bija jāiesniedz līdz 2022. gada 13. novembrim. Traumas vai pozitīva COVID-19 gadījumā komandas drīkst pieteikt spēlētāja maiņu 24 stundas pirms komandas pirmās spēles.

## A grupa

### 
Treneris:  Gustavo Alfaro




### 
Treneris:  Luijs van Gāls




### 
Treneris:  Felikss Sančess




### 
Treneris:  Aliū Sisē




## B grupa

### 
Treneris:  Gerets Sautgeits




### 
Treneris:  Karlušs Keirošs




### 
Treneris:  Gregs Berhalters




### 
Treneris:  Robs Peidžs




## C grupa

### 
Treneris:  Lionels Skaloni




### 
Treneris:  Herardo Martino




### 
Treneris:  Česlavs Mihņevičs




### 
Treneris:  Ervē Renārs




## D grupa

### 
Treneris:  Greiems Arnolds


 

 
 



### 
Treneris:  Kaspers Hjulmands




### 
Treneris:  Didjē Dešāns




### 
Treneris:  Dželāls el Kādri




## E grupa

### 
Treneris:  Luiss Fernando Svaress




### 
Treneris:  Hanss Dīters Fliks




### 
Treneris:  Hadžime Morijasu




### 
Treneris:  Luiss Enrike


 



## F grupa

### 
Treneris:  Roberto Martiness




### 
Treneris:  Džons Herdmens




### 
Treneris:  Zlatko Daličs




### 
Treneris:  Valids Ragragi




## G grupa

### 
Treneris:  Titi




### 
Treneris:  Rigobērs Songs




### 
Treneris:  Dragans Stojkovičs




### 
Treneris:  Murats Jakins




## H grupa

### 
Treneris:  Oto Ado




### 
Treneris:  Fernandu Santušs




### 
Treneris:  Paulu Bentu




### 
Treneris:  Djego Alonso
FK PPK

**FK PPK/Betsafe** bija Latvijas amatieru futbola klubs no Rīgas, kas tika izveidots 2022. gadā, apvienojot projekta "Pa Pāris Kausiem" dalībniekus. Savā debijas gadā klubs izcīnīja uzvaru 3. līgas Centra zonā, nopelnot tiesības 2023. gadā startēt 2. līgā. Pēc 2023. gada sezonas sekoja apvienošanās ar Nākotnes līgā spēlējošo Leevon Saldus, kas rezultējās jauna kluba izveidē - Leevon PPK.

Savas mājas spēles klubs aizvadīja LNK Sporta Parka mākslīgajā laukumā.

## Vēsture
Klubs tika izveidots pēc Latvijas futbola izlases bijušā pussarga Jurija Žigajeva iniciatīvas, kad pēc savas karjeras beigām 2019. gadā viņš uzsāka Latvijas futbola vlogu "Par futbolu". 2020. gada 28. februārī, pieaicinot aktieri Kristianu Kareļinu un mākslinieku Aivaru Baranovu, tika uzsākts jauns projekts "Pa Pāris Kausiem", caur kuru atspoguļoja Latvijas futbola aktulitātēs, kā arī veidoja sarunu vlogus un podkāstus ar Latvijas futbola personībām.
 
2021. gadā, pēc aktīvas darbības futbolā, PPK komūna spēja ap sevi pulcēt vairākus simtus sekotāju, kā rezultātā tapa ideja veidot pašiem savu futbola klubu, lai uz savas ādas izjustu, ko nozīmē veidot un vadīt pašiem savu klubu.

2022. gadā PPK pieteica savu dalību 3. līgas turnīrā un jau savā pirmajā darbības gadā spēja parādīt, kā ar entuziasmu un futbola kaisli regulāri ap sevi pulcēt lielu skaitu ar līdzjutējiem.
Tāpat, jau savā pirmajā sezonā FK PPK/Betsafe uzvarēja 3. līgas Centra zonas turnīrā, kvalificējoties finālturnīram, kā arī nodrošinot vietu 2. līgā.

2023. gada sezonā FK PPK, spēlējot 2. līgā, ierindojās 4. vietā, sezonas pēdējā spēlē, spēles pašā izskaņā, izlaižot 3. vietu un iespēju spēlēt pārspēlēs par iekļūšanu Nākotnes līgā.

Pēc 2023. gada sezonas netika pagarināta "Pa Pāris Kausiem" un Betsafe sadarbība, kā arī klubam trūka jaunatnes sistēma, kas ilgtermiņā tam liegtu apmierināt savu līdzjutēju ambīcijas, spēlēt augstākā līmenī, tāpēc sekoja lēmums apvienoties ar Nākotnes līgās klubu Leevon Saldus, kas arī bija nonācis grūtībās. Tika izveidots jauns futbola klubs - Leevon PPK.

## Iegūtās vietas Latvijas čempionātā
2022. gada 3. līgas sezona — 1. vieta Centra zonā.

2023. gada 2. līgas sezona — 4. vieta

## Komandas personāls

## Atsauces

## Ārējās saites
* Latvijas Futbola federācija
LNK Sporta parks

**LNK Sporta parks** ir daudzfunkcionāls sporta komplekss Rīgā, Latvijā. Tas atrodas Lejupes ielā 5, Katlakalnā, blakus pilsētas robežai ar Ķekavas novada Valdlaučiem.
Arika un Parinakota

**Arikas un Parinakotas reģions** () ir viens no Čīles 16 reģioniem. Izvietojies valsts ziemeļos starp Altiplano austrumos un Kluso okeānu rietumos. Robežojas ziemeļos ar Peru, austrumos — ar Bolīviju, bet dienvidos — ar Tarapakas reģionu. Administratīvi dalās divās provincēs — Arika un Parinakota. Reģiona administratīvais centrs un lielākā pilsēta ir Arika. Līdz 1883. gadam reģions kopā ar dienvidos esošo Tarapaku bija Peru sastāvā kā Tarapakas province. Reģionā dzīvo nozīmīga pamatiedzīvotāju aimaru minoritāte.

## Ārējās saites
Antofagastas reģions

**Antofagastas reģions** () ir viens no Čīles 16 reģioniem. Izvietojies valsts ziemeļdaļā; ziemeļos robežojas ar Tarapakas reģionu, dienvidos — ar Atakamas reģionu, bet austrumos — ar Bolīviju un Argentīnu. Reģiona lielāko daļu aizņem Atakamas tuksnesis. Administratīvi dalās trijās provincēs — Antofagasta, Elloa un Tokopilja. Reģiona administratīvais centrs ir Antofagasta, bet otra lielākā pilsēta — Kalama. 19. gadsimta vidū (1825—1879) reģiona ziemeļdaļa ar Antofagastu piederēja Bolīvijai un tiek joprojām uzskatīta par strīdus teritoriju.

## Ārējās saites
Kulturālā zemošanās

**Kulturālā zemošanās** () kultūras pētījumos un sociālajā antropoloģijā ir internalizēts mazvērtības komplekss, kas liek cilvēkiem valstī noraidīt savu kultūru un uztvert to kā zemāku par citu valstu kultūru.

Piemēram, Austrālijā agrāk bija plaši izplatīts uzskats, ka Austrālijas kultūras darbi, īpaši literatūrā un mākslā, ir zemāk vērtējami par tiem, kas radīti Lielbritānijā un Eiropā.

## Atsauces
Tarapakas reģions

**Tarapakas reģions** () ir viens no Čīles 16 reģioniem. Izvietojies valsts ziemeļdaļā starp Altiplano austrumos un Kluso okeānu rietumos. Robežojas ziemeļos ar Arikas un Parinakotas reģionu, dienvidos — ar Antofagastas reģionu, bet austrumos — ar Bolīviju. Administratīvi dalās divās provincēs — Ikike un Tamarugala. Reģiona administratīvais centrs ir Ikike, bet otra lielākā pilsēta — Alto Hospisio. Līdz 1883. gadam reģions kopā ar ziemeļos esošo Ariku bija Peru sastāvā kā Tarapakas province. Reģiona nosaukums cēlies no vēsturiskās Sanlorenso de Tarapakas pilsētiņas

## Ārējās saites
Japānas lāčauza

**Japānas lāčauza** () ir graudzāļu dzimtas suga, kura savvaļā sastopama Eiropas dienvidos, dienvidaustrumos un Rietumāzijā. Latvijā diezgan rets adventīvs (ievazāts) augs, ziemeļos no dabiskā izplatības apvidus.

## Apraksts
Japānas lāčauza ir viengadīgs, 20—70 cm garš lakstaugs ar stāvu, kailu stiebru un matainām lapu makstīm. Lapas ir 0,3—0,4 cm platas un īsas. Maksts ir slēgta. Ziedu skara ir skraja, zari ir tievi, tie noziedot nolīkst. Vārpiņas ir slaidas, 2—2,5 cm garas, it kā gari un pakāpeniski nosmailotas, katrā zarā pa 2 vai 3. Ārējā vārpiņas plēksne ar 3—5 dzīslām, iekšējā — ar 5—9 dzīslām. Ārējā zieda plēksne ir šauri olveidīga. Auglis ir aptuveni 0,6 cm garš plēksnenis — plēksnēs ieslēgts grauds. Zied jūnijā, jūlijā.

## Atsauces


## Ārējās saites
Rigische Anzeigen

thumb|''Rigische Anzeigen'' (1765).
thumb|''Rigasche Anzeigen'' (1797).

***Rigische Anzeigen von allerhand Sachen, deren Bekanntmachung dem gemeinen Wesen nöthig und nützlich ist*** (no vācu valodas — 'Rīgas sludinājumi par dažādām lietām, ar kurām sabiedrību iepazīstināt ir vajadzīgi un noderīgi') bija no 1761. līdz  1852. gadam Rīgā reizi nedēļā izdots laikraksts vācu valodā, kurā iekļāva sludinājumus, likumus un pavēles. Laikraksta pirmais redaktors bija Gotfrīds Bērenss. No 1761. gada līdz 1767. gadam izdeva laikraksta zinātnisko pielikumu *Gelehrte Beyträge zu den Rigischen Anzeigen*.

## Ārējās saites
* Digitalizētie laikraksta izdevumi
Salasa un Gomesa sala

**Salasa un Gomesa sala** (, ) ir neliela neapdzīvota Čīlei piederoša sala Klusajā okeānā. Administratīvi ietilpst Valparaiso reģiona Lieldienu salas provincē. Izvietojusies  uz rietumiem no Dienvidamerikas kontinenta piekrastes un  uz ziemeļaustrumiem no Lieldienu salas, kura ir tai tuvākā sauszeme.

## Ģeogrāfija
Salai vulkāniska izcelsme; ko veido ap 3500 m augsts zemūdens kalns. Pati sala veidojas no diviem klinšu masīviem 4 un  platībā, kurus savieno ap  plats zemesšaurums. Sala klinšaina, tajā nav pastāvīgu saldūdens avotu. Austrumu klints ieplakā periodiski veidojas lietusūdens tilpne  diametrā. Salā ligzdo vairākas jūrasputnu sugas. Kopš 2010. gada sala un tās apkārtējā akvatorija  platībā pasludināta par aizsargājamu jūras teritoriju. Salas augstākais punkts ir apmēram 30 metrus virs jūras līmeņa. Salā pastāvīgu saldūdens avotu nav.

## Vēsture
Sala kopš seniem laikiem bija zināma Lieldienu salas iedzīvotājiem kā **Motu Motiro Hiva** — ‘Putnu sala pa ceļam uz Hivu’. Rapanujieši to periodiski apmeklējuši putnu olu un jaunuļu vākšanai, taču pastāvīgi apdzīvota tā netika. 

Salas tagadējais nosaukums veidots par godu spāņiem Hosē Salasam Valdesam (*José Salas Valdés*), kurš kā pirmais no eiropiešiem salu atklāja 1793. gada 23. augustā, un Hosē Manuelam Gomesam (*José Manuel Gómez*), kurš salu detāli pētīja un aprakstīja 1805. gadā. 1888. gadā pretenzijas uz salu izteica Čīle un to pārvaldīja Čīles Kara flote. No 1966. gadā sala administratīvi pakļauta Lieldienu salai.

## Atsauces

## Ārējās saites
Nadežda Tretjakova

**Nadežda Tretjakova** (dzimusi  Rēzeknē) ir Latvijas krievu pedagoģe un politiķe. Īsu laiku ir bijusi 14. Saeimas deputāte no partijas "Stabilitātei!" saraksta.

Pirms ievēlēšanas Saeimā strādāja par skolotāja palīgu (aukli) Maltas vidusskolā.

2022. gada 1. novembrī deputāte N. Tretjakova deva Saeimas deputāta zvērestu, bet jau 2. novembrī viņa Saeimas prezidijam iesniedza iesniegumu par atteikšanos no deputātes pilnvarām un tas tika paziņots prezidija sēdē. Partijas līderis Aleksejs Rosļikovs skaidroja, ka jaunā parlamentāriete šādu lēmumu pieņēmusi "ģimenes apsvērumu dēļ". "Situācija vēl tiekot vērtēta", bet, visticamāk, Tretjakova turpmāk vadīs "Stabilitātei!" Latgales struktūrvienību, sacīja politiķis. Viņas vietā stājās Jekaterina Dorošķeviča, kas vēlēšanu rezultātos bija pirmā kandidāte aiz ievēlēšanas robežas.

2025. gadā N. Tretjakova kandidēja Rēzeknes novada domes vēlēšanās no partijas "Latvija pirmajā vietā" saraksta, taču netika ievēlēta.

## Atsauces
Mārupes SC

**Mārupes SC** ir Latvijas futbola klubs no Mārupes novada, kas spēlē Nākotnes līgā.
Klubs apvieno Mārupes sporta centra bērnu un jauniešu futbola akadēmiju, kā arī pieaugušo vīriešu futbola komandu "Mārupes futbols".

## Mājvieta
Jaunmārupes pamatskolas stadions (Īvju iela 5/7, Jaunmārupe, Mārupes novads).

## Vēsture
2022. gadā “Mārupes SC” spēlēja šādos turnīros:
* Latvijas čempionāta 2. līga;
* Latvijas kauss;
* Rīgas minifutbola čempionāts;
* Pavasara kauss 2022.

## Treneri
*  Nikolajs Poļakovs (2019)
*  Entonijs MakMalens (2020)
*  Māris Riherts (2020—2021)
*  Rodrīgu Pereira (2022—2023)
*  Bjerns Lipferts (2024)

## Jaunatnes komandas treneri un Mārupes Sporta centra vadība

## Ārējās saites
* 
* 
* 
* TikTok konts
Gustavo Alfaro

**Gustavo Hulio Alfaro** (; dzimis ) ir argentīniešu futbola treneris un bijušais futbolists. Spēlējis pussarga pozīcijā. Kopš 2024. gada augusta ir Paragvajas futbola izlases galvenais treneris.

## Trenera karjera
Trenera karjeru uzsāka 1992. gadā *[[Atlético de Rafaela]]*, tajā pašā klubā, kurā noslēdza spēlētāja karjeru. Karjeras turpinājumā vadīja dažādus Argentīnas klubus. 2001. gadā palīdzēja klubam *[[Club Olimpo|Olimpo]]* uzvarēt otrajā pēc līmeņa Argentīnas līgā un iekļūt Pirmajā divīzijā. Šo panākumu atkārtoja ar *[[Quilmes Atlético Club|Quilmes]]* 2003. gadā. 2007. gadā ar *[[Arsenal de Sarandí]]* uzvarēja otrajā nozīmīgākajā Dienvidamerikas klubu turnīrā *[[Copa Sudamericana]]*. 

2009. gadā strādāja Saūda Arābijā par *[[Al Ahli Saudi FC|Al-Ahli]]* komandas galveno treneri. Tomēr jau pēc četriem mēnešiem klubu atstāja personisku iemeslu dēļ. 2010. gada maijā otro reizi karjerā tika apstiprināts par *Arsenal de Sarandí* galveno treneri. 2012. gadā uzvarēja *Clausura* čempionātā, izcīnot klubam pirmo Argentīnas čempionu titulu tā vēsturē. 2012.—2013. gada sezonā uzvarēja Argentīnas kausa izcīņā. 2014. gada aprīlī pēc neveiksmīgu rezultātu sērijas tika atbrīvots no amata. Vēlāk vadīja arī tādas komandas kā *[[Club Atlético Tigre|Tigre]]*, Laplatas "Gimnasia" un *[[Club Atlético Huracán|Huracán]]*.

2019. gada janvārī kļuva par *[[Boca Juniors]]* galveno treneri. Tā paša gada maijā ar šo klubu uzvarēja Argentīnas superkausā. 2019.—2020. gada sezonā aizveda komandu līdz čempionu titulam Argentīnas Pirmajā divīzijā.

2020. gada augustā Alfaro tika iecelts par Ekvadoras izlases galveno treneri. 2022. gada FIFA Pasaules kausa kvalifikācijas turnīru Dienvidamerikas zonā izlase noslēdza 4. vietā, kvalificējoties finālturnīram. Pasaules kausa finālturnīrā Ekvadora nespēja izkļūt no grupas, un 2023. gada janvārī Alfaro amatu atstāja.

2023. gada novembrī kļuva par Kostarikas izlases galveno treneri. Ar šo izlasi nostrādāja nepilnu gadu, 2024. gada augustā tika apstiprināts par Paragvajas izlases galveno treneri.

## Atsauces

## Ārējās saites
Mainīgā lāčauza

**Mainīgā lāčauza** () ir graudzāļu dzimtas suga. Tā ir plaši sastopama Eiropā, neiekļaujot ziemeļu daļu. Latvijā mainīgā lāčauza ir reti sastopams, adventīvs (ievazāts) augs. Atsevišķi eksemplāri aug sausās nezālienēs un atmatās, ceļmalās, gar dzelzceļiem.

## Apraksts
Mainīgā lāčauza ir viengadīgs, 20—70 cm garš lakstaugs ar stāvu stiebru, kuram ir lineāras, 0,3—0,8 cm platas un apmatotas lapas. Lapas maksts ir kaila. Ziedu skara stāva, 5—15 cm gara, skraja, noziedot nesakļaujas, zari īsi. Vārpiņas ir diezgan lielas, 1,7—2,6 cm garas un ar 6—12 ziediem. Ārējās vārpiņas plēksnei ir 3—5 dzīslas, iekšējai — 5—9 dzīslas. Uz aptuveni vienādā izmēra vārpiņas plēkšņu dzīslām ir matiņi, bet vārpiņas kopumā kailas. Ārējās zieda plēksnes mala ir stūraini izvirzīta. Ārējā zieda plēksne ir garāka nekā iekšējā. Auglis ir sīks, plēksnēs ieslēgts grauds. Zied jūnijā, jūlijā.

## Atsauces

## Ārējās saites
Muhammadu Buhari

**Muhammadu Buhari** (, dzimis , miris ) bija Nigērijas valstsvīrs, kas no 2015. līdz 2023. gadam bija Nigērijas prezidents. Buhari bija arī atvaļināts Nigērijas armijas ģenerālmajors, kas no 1983. līdz 1987. gadam pēc militāra valsts apvērsuma bija Nigērijas valsts galva. Saistībā ar viņu ir radies termins buharisms, kas norāda uz viņa militārā režīma autoritāro politiku. Muhammadu Buhari kandidēja uz Nigērijas prezidenta amatu arī 2003., 2007. un 2011. gadā. 2014. gada vēlēšanās, kandidējot no Visu progresīvo partijas, tika ievēlēts par valsts prezidentu. 2019. gadā atkārtoti ievēlēts amatā.

Buhari nomira 2025. gada 13. jūlijā Londonā, Apvienotajā Karalistē, kur saņēma medicīnisko palīdzību pēc hospitalizācijas. Viņam bija 82 gadi.

## Atsauces

## Ārējās saites
Legends Never Die

***Legends Never Die*** ir amerikāņu repera un dziedātāja Juice WRLD trešais studijas albums. To pēc viņa nāves izdeva Grade A Productions un Interscope Records 2020. gada 10. jūlijā. Albums sekoja Juice Wrld nāvei no narkotiku pārdozēšanas septiņus mēnešus iepriekš, 2019. gada 8. decembrī. Tajā ir viesmākslinieki The Weeknd*,* Trippie Redd*,* Marshmello*,* Polo G*,* The Kid LAROI un Halsey.

## Dziesmu sarakts
Gregs Berhalters

**Gregs Metjū Berhalters** (; dzimis ) ir ASV futbola treneris un bijušais futbolists. Spēlējis aizsarga pozīcijā. Kopš 2024. gada Berhalters ir ASV augstākās futbola līgas kluba Čikāgas "Fire" galvenais treneris.

## Futbolista karjera
1994. gadā pievienojās Nīderlandes klubam *[[FC Zwolle|Zwolle]]*. Vēlāk pārstāvēja arī citus klubus Nīderlandē — *[[Sparta Rotterdam]]* un *[[SC Cambuur|Cambuur]]*. Karjeru turpināja Anglijā Pirmās divīzijas klubā *[[Crystal Palace F.C.|Crystal Palace]]*. 2002. gadā pārgāja uz Vācijas klubu *[[FC Energie Cottbus|Energie Cottbus]]*. Aizvadīja vienu sezonu Bundeslīgā, bet komanda izkrita, un Berhalters turpināja to pārstāvēt 2. Bundeslīgā. No 2006. līdz 2009. gadam pārstāvēja citu Vācijas klubu *[[TSV 1860 Munich|1860 Munich]]*. Karjeru noslēdza Losandželosas "Galaxy" komandā MLS līgā. Divas reizes uzvarēja regulārajā sezonā un 2011. gadā izcīnīja MLS kausu. 2011. gada oktobrī paziņoja par karjeras beigām.

ASV U-20 komandas sastāvā piedalījās 1993. gada FIFA U-20 Pasaules čempionātā. ASV izlasē debitēja  pret Saūda Arābiju. 2002. gada FIFA Pasaules kausā bija komandas sākumsastāvā astotdaļfināla un ceturtdaļfināla spēlēs. Tika iekļauts arī 2006. gada FIFA Pasaules kausa pieteikumā, taču laukumā neizgāja. Izlases sastāvā bija 1995. gada *[[Copa América]]* turnīrā un 1998. gada CONCACAF Zelta kausā. Divreiz piedalījies FIFA Konfederāciju kausā (1999, 2003). Izlasē aizvadījis 44 spēles.

## Trenera karjera
Pirmā trenera pieredze tika gūta kā asistentam Losandželosas "Galaxy" paralēli spēlētāja karjerai. 2011. gada decembrī Berhalters kļuva par Zviedrijas kluba *[[Hammarby IF]]* galveno treneri. No 2013. līdz 2018. gadam vadīja MLS komandu Kolumbusas "Crew". 2018. gada decembrī tika apstiprināts par ASV futbola izlases galveno treneri. Aizveda komandu līdz čempionu titulam 2021. gada CONCACAF Zelta kausā. Berhaltera vadībā izlase kvalificējās 2022. gada FIFA Pasaules kausa finālturnīram.

2023. gada 16. jūnijā U.S. Soccer paziņoja, ka Berhalters atgriezīsies ASV izlases galvenā trenera amatā līdz 2026. gada FIFA Pasaules kausa turnīram. Sporta direktors Mets Krokers minēja Berhaltera "vīziju, kā arī pieredzi un izaugsmes domāšanu laukumā un ārpus tā, lai virzītu komandu uz priekšu", ASV gatavojoties 2026. gada Pasaules kausa rīkošanai kopā ar Meksiku un Kanādu.

## Sasniegumi

### Spēlētāja karjera
**Losandželosas "Galaxy"**
* MLS kauss: 2011
* MLS regulārā sezona (*Supporters' Shield*): 2010, 2011
* MLS Rietumu konference: 2009, 2011

### Trenera karjera
**ASV izlase**
* CONCACAF Nāciju līga: 2019—20
* CONCACAF Zelta kauss: 2021

## Atsauces

## Ārējās saites
Mīkstā lāčauza

**Mīkstā lāčauza** () ir graudzāļu dzimtas suga, kas savvaļā plaši sastopama Eiropā, tostarp bieži visā Latvijā, kā arī dažviet Āzijā un Ziemeļamerikā.

Atsevišķi eksemplāri un nelielas grupas sastopamas dažādās sausās vietās un smiltājos ar skraju veģetācijas segumu: pļavās, atmatās, nezālienēs, uzbērumos, ceļu un dzelzceļu malās.

## Apraksts
Mīkstā lāčauza ir viengadīgs, 15—60 cm garš lakstaugs, kas neveido ceru. Augam ir stāvs stiebrs, kuram zem posmu mezgliem, kā arī uz lapām ir matiņi. Arī vārpiņas klātas ar mīkstiem matiņiem, sāniski plakanas. Skara ir stāva, mēreni šaura un blīva, to veido īsi zari. Vārpiņā ir 6—12 ziedi. Ārējā vārpiņas plēksne ar 3—5 dzīslām, iekšējā — ar 5—9 dzīslām. Ārējā zieda plēksne ir apmatota, mala ar strupu šķautni, galā divzobaina. Ārējā zieda plēksne garāka nekā iekšējā. Auglis ir plēksnēs ieslēgts grauds. Zied no maija beigām līdz jūlijam.

## Atsauces

## Ārējās saites
Tjerra del Fuego

**Tjerra del Fuego** () var būt:
* Ugunszeme
* Tjerras del Fuego province Argentīnā
* Tjerras del Fuego province Čīlē
2065. gads

**2065. gads** () būs parastais gads, kas pēc Gregora kalendāra sāksies ceturtdienā.

## Gaidāmie notikumi
* Tiks pabeigts Čornobiļas atomelektrostacijas tīrīšanas un ekspluatācijas pārtraukšanas process, pēc 1986. gada Čornobiļas AES katastrofas.
* 22. novembris — Venera aizklās Jupiteru.  No Zemes to būs ļoti grūti novērot, jo leņķis starp Venēru un Sauli būs tikai 7 grādi. Šis notikums būs pirmā planētu aizklāšanās cita citai kopš 1818. gada 3. janvāra; tomēr nākamais notikums notiks mazāk nekā divus gadus vēlāk — 2067. gada 15. jūlijā.
* Mūža pagarināšanas procedūras spēs apturēt novecošanos.
* Ēku autonoma celtniecība. Ēkas tiks būvētas, izmantojot tikai nanotehnoloģijas.
* *[[Archival Disc]]* optiskie diski sāks kļūt nelasāmi.
* Apdrošināšanas krīze.
* 4K telpiskie displeji būs jaunākais mājas komforta līmenis.

## Atsauces
Estadosa

**Estadosa** () ir praktiski neapdzīvota Argentīnai piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Tjerras del Fuego provinces Ušvajas departamentā. Kopš 2016. gada Estadosas un tās piekrastē esošo mazo saliņu teritorijā izveidots dabas rezervāts. Vienīgā apdzīvotā vieta salā ir Argentīnas Kara flotes postenis ar piecu cilvēku personālu, kuri mainās ik pēc 45 dienām.

## Ģeogrāfija
Estadosa atrodas dienvidaustrumos no Ugunszemes Lielās salas,  platais Lemēra šaurums to atdala no Mitres pussalas. Izstiepta austrumu—rietumu virzienā  garumā, krasti ļoti roboti, daudz līču un pussalu. piekrastē vairākas mazākas saliņas, lielākā no kurām ir Observatorijas sala  platībā ziemeļos no Estadosas. Reljefs ļoti kalnains, tiek uzskatīts, ka Estadosa ir vistālāk dienvidos esošais Andu kalnu turpinājums. Salu klāj biezs mūžzaļo notofāgu mežs. Dzīvnieku valsti pārstāv galvenokārt putni (pingvīni un kaijas), vaļveidīgie un roņveidīgie, kā arī cilvēku introducētie brieži un kazas. Neskatoties uz izteikto veģetāciju, klimats salā tiek klasificēts kā tundrai atbilstošs. Siltāko mēnešu vidējā temperatūra ir ap 10 °C, kā arī raksturīgi bagātīgi nokrišņi visa gada garumā.

## Vēsture
Pirmie eiropieši, kas atklāja salu, bija no spāņu Garsijas Loaisas eskadras nomaldījies kuģis Fransisko de Osesa vadībā 1526. gadā. 1615. gada 25. decembrī salu no jauna atklāja holandiešu jūrasbraucēji Jakobs Lemērs un Villems Shautens, kas to nodēvēja *Staten Landt* par godu Nīderlandes parlamentam (*Staten-Generaal*). Salas spāniskais nosaukums ir tiešs kalks no holandiešu valodas vārda *Staten* — ‘valsts’. Sala nekad nav bijusi pastāvīgi apdzīvota, kaut  arī 19. gadsimta beigās te bijušas ierīkotas roņu mednieku apmetnes.

## Atsauces

## Ārējās saites
Utkins

**Utkins** ir slāvu izcelsmes uzvārds. Cilvēki ar šādu uzvārdu:
* Dmitrijs Utkins (*Дмитрий Уткин*, 1970–2023) — krievu virsnieks, Vāgnera grupas dibinātājs;
* Vasilijs Utkins (*Василий Уткин*, 1972–2024) — krievu sporta žurnālists un komentētājs;
* Vladimirs Utkins (1932—1994) — Latvijas ārsts.
Mr. Morale & The Big Steppers

***Mr. Morale & The Big Steppers*** ir amerikāņu repera Kendrika Lamāra piektais studijas albums, ko 2022. gada 13. maijā izdeva *PGLang*, *Top Dawg Entertainment*, *Aftermath Entertainment* un *[[Interscope Records]]*. Dubultais albums ir Lamāra pirmais studijas albums kopš *DAMN.* (2017), viņa pirmais albums viņa radošās kolektīva *PGLang* ietvaros un pēdējais projekts ar *TDE* (kurā viņš izdeva četrus albumus un bija viens no viņu vadošajiem māksliniekiem).

Albumā ir Vitnijas Alfordas un Ekharta Tolles stāstījums, kā arī viesmākslinieki *[[Blxst]], [[Amanda Reifer]], [[Sampha]], [[Taylour Peige]], [[Summer Walker]], [[Ghostface Killah]], [[Baby Keem]], [[Kodak Black]], [[Sems Dew]], [[Tanna Leone]]* un *[[Beth Gibbons]]* no *[[Portishead]]*. Lamārs, kurš ir arī albuma producents (producēja ar pseidonīmu *Oklama*), lielāko daļu producēšanas veica kopā ar biežiem partneriem *Sounwave, J. Lbs, DJ Dahi* un *Bekon*.

Pēc izdošanas *Mr. Morale & The Big Steppers* saņēma plašu kritiķu atzinību, slavējot Lamāra lirismu un albuma vērienu, lai gan daži uzskatīja, ka tas ir pretrunīgs. Albums līdz šim ir radījis trīs singlus: "N95", "Silent Hill" un "Die Hard". Tas debitēja ASV *[[Billboard 200]]* pirmajā vietā, kļūstot par Lamāra ceturto albumu ASV pirmajā vietā.

## Dziesmu sarakts
Gunna

**Sergio Giavani Kitčens** (dzimis 1993. gada 14. jūnijā), profesionāli pazīstams kā ***Gunna***, ir amerikāņu reperis, dziedātājs un dziesmu autors. Viņš sadarbojas ar *[[Young Thug]]* ierakstu kompāniju *YSL Records*, kā arī *300 Entertainment* un *[[Atlantic Records]]*. Viņš izdeva savu debijas studijas albumu *Drip or Drown 2* 2019. gadā un tam sekoja otrais studijas albums *Wunna* 2020. gadā, kas debitēja *[[Billboard 200]]* augšgalā. Viņa trešais albums *DS4EVER* tika izdots 2022. gadā, kļūstot par viņa otro albumu pirmajā vietā pēc kārtas.

## Diskogrāfija

###### Studijas albumi

* *[[Drip or Drown 2]]* (2019)
* *WUNNA* (2020)
* *DS4EVER* (2022)
* a Gift & a Curse (2023)
Drip or Drown 2

***Drip or Drown 2*** ir amerikāņu repera *[[Gunna]]* debijas studijas albums, ko *YSL Records* un *300 Entertainment* izdeva 2019. gada 22. februārī. Tas kalpo kā turpinājums viņa 2017. gada EP *Drip or Drown* kopā ar amerikāņu producentu *[[Wheezy]]*. Albumā ir viesmākslinieki *[[Lil Baby]]*, *[[Young Thug]]* un Playboi Carti. Tajā, cita starpā, ir piedalījušies arī *Wheezy* un *Turbo*.

## Dziesmu sarakts
Diena, kad apstājās Zeme (2008. gada filma)

**"Diena, kad apstājās Zeme"** () ir 2008. gada ASV zinātniskās fantastikas filma, kuras režisors ir Skots Deriksons. Filmā galvenās lomas atveido Kiānu Rīvss, Dženifere Konelija, Džeidens Smits, Džons Klīzs, Džons Hemms un Ketija Beitsa. Filma ir rimeiks Roberta Vaiza 1951. gada filmai ar tādu pašu nosaukumu.

Filma stāsta par citplanētieti, kurš tiek nosūtīts uz Zemi, lai mēģinātu mainīt cilvēku uzvedību vai visi tiks iznīcināti. Filmas tēma no Aukstā kara, kas tika attēlota 1951. gada versijā, tiek mainīta uz cilvēces nodarīto kaitējumu videi.

Filmas "Diena, kad apstājās Zeme" pirmizrāde notika . Atsauces par filmu no kritiķiem bija pārsvarā negatīvas. Filma nopelnīja 233,1 miljonu ASV dolāru pie 80 miljonu budžeta.

## Atsauces

## Ārējās saites
Šausmu planēta

**"Šausmu planēta"** () ir 2007. gada ASV šausmu filma, kuras režisors un scenārija autors ir Roberts Rodrigess. Filmā galvenās lomas atveido Rouza Makgauana, Fredijs Rodrigess, Maikls Bīns, Džefs Feihijs, Džošs Brolins un Mērlija Šeltone.

Filma stāsta par par bioķīmiskā uzliesmojumā izdzīvojušu cilvēku grupu, kas cīnās pret zombijiem līdzīgām radībām.

Filmu "Šausmu planēta" oriģināli izlaida kā daļu no filmas "Maltuve", kur otra ir filma "Nāves pierādījums", kuras režisors ir Kventins Tarantīno. Pēc tam, kad "Maltuve" sākotnēji neguva finansiālos panākumus, tā tika izlaista kā viena filma. Filma saņēma pozitīvas kritiķu atsauksmes.

## Atsauces

## Ārējās saites
Evans Pīterss

**Evans Tomass Pīterss** (; dzimis ) ir amerikāņu aktieris.

Pazīstams ar savām lomām vairākos veiksmīgos televīzijas seriālos. Piedalījies FX seriālā "Amerikāņu šausmu stāsts", HBO krimināldrāmā "Slepkavība Īsttaunā" (*Mare of Easttown*), FX drāmas seriālā *[[Pose]]*, *[[Marvel Cinematic Universe]]* seriālā *[[WandaVision]]* un *[[Netflix]]* seriālā *[[Dahmer – Monster: The Jeffrey Dahmer Story]]*.

Piedalījies arī filmās "Kick-Ass: Jaunie supervaroņi" (2010), "X-cilvēki: Bijušās nākotnes dienas" (2014), "Elviss un Niksons" (2016), "X-cilvēki: Apokalipse" (2016), *[[American Animals]]* (2018), "Dedpūls 2" (2018).

## Ārējās saites
Evenku valoda

**Evenku valoda**, agrāk **tungusu valoda**, ir tungusu-mandžūru saimes valoda.

## Izplatība
Evenku valoda ir viena no Krievijas Federācijas mazskaitlīgajām Ziemeļu tautu valodām, kuras pratēji apdzīvo Sibīrijas taigu un mežatundru joslā no Obas lidz Ohotskas jūrai mūsdienu Krievijas teritorijā, kā arī Mandžūrijas ziemeļrietumus un Mongoliju.

## Rakstība
Pirmā evenku valodas rakstība izveidota 1931. gadā uz latīņu alfabēta pamata. 1937. gadā pārcelta uz kirilicu. Mūsdienu evenku valodas alfabēts:

## Atsauces
American Animals

***American Animals*** ir 2018. gada Apvienotās Karalistes un ASV kopražojuma krimināldrāmas filma, kuras režisors un scenārists ir Bārts Leitons. Filmā galvenās lomas atveido Evans Pīterss, Berijs Kjogans, Bleiks Dženners, Džereds Abrahamsons, Udo Kīrs un Enna Dauda.

Filma stāsta par četriem koledžas draugiem, kuri plāno apzagt savas universitātes bibliotēku. Filmā ir balstīta uz patiesu stāstu par laupīšanu, kas tika veikta Leksingtonā, Kentuki 2004. gadā. Visi četri, kuri veica laupīšanu, filmā parādās, attēlojot sevi.

Filmas *American Animals* pirmizrāde notika  Sandensas kinofestivālā. Filma saņēma pozitīvas kritiķu atsauksmes, īpaši izceļot scenāriju, aktierspēli un īsto varoņu iekļaušanu.

## Atsauces

## Ārējās saites
Tristans un Izolde (filma)

**"Tristans un Izolde"** () ir 2006. gada Apvienotās Karalistes, ASV, Vācijas un Čehijas kopražojuma romantiskā drāmas filma, kuras režisors ir Kevins Reinoldss, bet producenti Ridlijs Skots un Tonijs Skots. Filmā galvenās lomas atveido Džeimss Franko, Sofija Mailza un Rufuss Sjūels.

Filmas darbība notiek Tumšo viduslaiku periodā un stāsta par Anglijas karaļa dēlu Tristanu, kurš iemīlas Īrijas karaļa meitā Izoldē.

Filmas "Tristans un Izolde" pirmizrāde notika . Filma saņēma dažādas kritiķu atsauksmes.

## Atsauces

## Ārējās saites
Fighting Demons

***Fighting Demons*** ir amerikāņu repera un dziedātāja Juice WRLD ceturtais studijas albums. To pēc nāves izdeva Grade A Productions un Interscope Records 2021. gada 10. decembrī. Albumā piedalās Džastins Bībers, Polo G, Trippie Redd un Suga. Tas saistīts ar HBO veidoto dokumentālo filmu *Juice WRLD: Into The Abyss*, kas tika izlaista 2021. gada 16. decembrī.

## Dziesmu sarakts
Lidojuma plāns

**"Lidojuma plāns"** () ir 2005. gada ASV un Vācijas trillera filma, kuras režisors ir Roberts Šventke. Filmā galvenās lomas atveido Džodija Fostere, Pīters Sarsgārds, Ērika Kristensena, Keita Bīhana, Grēta Skaki, Šons Bīns un Mets Bomers.

Filma stāsta par sievieti, kura tikko zaudējusi vīru, lido no Berlīnes mājup uz ASV, kopā ar savu meitu, kas lidojuma laikā pazūd.

"Lidojuma plāns" pirmizrāde notika  un to izplatīja ''Buena Vista Pictures''. Filma saņēma dalītas kritiķu atsauksmes, uzteicot režiju, aktierspēli un trillera elementus, bet kritizējot scenāriju. Filma guva ievērojamus finansiālos panākumus, nopelnot vairāk nekā 223 miljonus ASV dolāru pie 55 miljonu budžeta. Filma tika nominēta divām Saturna balvām.

## Atsauces

## Ārējās saites
Laika patruļa

**"Laika patruļa"** () ir 2014. gada Austrālijas zinātniskās fantastikas trillera filma, kuras režisori un scenārija autori ir brāļi Spīrigi. Filmā galvenās lomas atveido Ītans Hoks, Sāra Snūka, Noa Teilors un Madeleina Vesta. Filma ir balstīta uz 1959. gada Roberta Hainlaina īso stāstu *<nowiki/>'—All You Zombies—'<nowiki/>*.

Filma stāsta par laika aģentu, kurš aptur noziegumus, pirms vēl tie ir notikuši. Pēdējā misijā viņam ir jānotver noziedznieks, kurš no viņa jau vairākas reizes ir izbēdzis.

Filmas "Laika patruļa" pirmizrāde notika . Filma saņēma pozitīvas kritiķu atsauksmes.

## Atsauces

## Ārējās saites
Gvanaha

**Gvanaha** () ir Hondurasai piederoša sala Karību jūrā, 70 kilometrus uz zuemeļiem no Hondurasas krasta. Tā, būdama viena no trijām Bajas salām, ir Vidusamerikas barjerrifa sastāvdaļa. Eiropiešiem tā zināma kopš Kristofora Kolumba ceturtā ceļojuma 1502. gadā. Lielākā daļa no salas iedzīvotājiem dzīvo uz nelielas zemas salas pie Gvanahas krasta. Iedzīvotāju galvenā nodarbošanās ir zvejniecība un tūrisms. Salā atrodas labas niršanas un snorkelēšanas vietas.

Kopš 2021. gada sala ir iekļauta Rāmsaras konvencijas aizsargājamo vietu sarakstā. Šeit uzturas vairākas apdraudēto jūras bruņurupuču sugas, ka arī aizsargājamais Amerikas krokodils *(Crocodylus acutus*).

## Ārējās saites
Polo G

**Taurus Tremānī Bartlets** (dzimis 1999. gada 6. janvārī), profesionāli pazīstams kā ***Polo G***, ir amerikāņu reperis. Viņš kļuva pazīstams ar saviem singliem "Finer Things" un "Pop Out" (piedalās *[[Lil Tjay]]*). Viņa debijas albums *Die A Legend* (2019) ieņēma ASV *[[Billboard Tops|Billboard 200]]* sesto vietu, un RIAA to ir sertificējis par platīnu.

Bārtleta otrais studijas albums *The Goat* (2020) ieņēma *Billboard 200* otro vietu un desmit singli iekļuva *Billboard Hot 100* topā. Viņa panākumi turpinājās ar trešo studijas albumu *Hall Of Fame* (2021), kas kļuva par *Polo G* pirmo topu albumu un iekļāva viņa pirmo singlu "Rapstar".

## Diskogrāfija

###### Studijas albumi

* *Die A Legend* (2019)
* *The Goat* (2020)
* *Hall Of Fame* (2021)
* *Hall Of Fame 2.0* (2021)
Mongolijas plakankalne

**Mongolijas plakankalne** (, ) ir plaša plakankalne Āzijas vidienē. Stiepjas apmēram 2500 kilometrus garumā un 700 kilometru platumā austrumu-rietumu virzienā. Rietumos to norobežo Lielais Hingans, dienvidos — Iņšaņs, austrumos — Altajs, bet ziemeļos — Sajāni un Hentejs.

Gobi tuksnesis sadala plakankalni divās daļās — ziemeļos atrodas Mongolija, bet dienvidos Ķīnas Iekšējā Mongolija.

## Ārējās saites
Naked Lunch

***Naked Lunch*** ir 1991. gada Kanādas, Apvienotās Karalistes un Japānas kopražojuma sirreāla zinātniskās fantastikas drāmas filma, kuras režisors un scenārija autors ir Deivids Kronenbergs. Filmā galvenās lomas atveido Pīters Vellers, Džūdija Deivisa, Ians Holms, Džūlians Sendss un Rojs Šaiders. Filma ir balstīta uz Viljama Barouza 1959. gada romānu ar tādu pašu nosaukumu.

Pēc tam, kad kukaiņu indētājs kļūst atkarīgs no paša indes, viņš nejauši nogalina savu sievu un tiek iesaistīts slepenā valdības sazvērestībā, ko organizē milzu kukaiņi kādā ostas pilsētā Ziemeļāfrikā.

Filmas *Naked Lunch* pirmizrāde notika . Filma saņēma pozitīvas kritiķu atsauksmes. Tā saņēma vairākus apbalvojumus un nominācijas, tai skaitā nominēta 11 Kanādas Genie balvām, no kurām saņēma astoņas, tostarp balvu par labāko filmu. Laika gaitā tā ir kļuvusi par kulta filmu tās sirreālās atmosfēras un tematu dēļ.

## Atsauces

## Ārējās saites
Burhanhalduns

**Burhanhalduns** () ir 2450 metrus augsta kalnu virsotne Henteja kalnos Mongolijas ziemeļos. Burhanhalduns ir mongoļu svētais kalns. Pēc leģendas šeit ir piedzimis, miris un arī apglabāts mongoļu valdnieks Čingishans.

Burhanhalduns ar apkārtējo sakrālo ainavu 2015. gadā tika iekļauts UNESCO Pasaules mantojuma sarakstā.

## Ārējās saites
Udo Kīrs

**Udo Kīrs** (, dzimis  kā **Udo Kīrspe** (*Udo Kierspe*), miris ) bija Vācijas aktieris, piedalījies vairāk nekā 220 filmās gan Vācijā, gan ASV.

Sadarbojies ar vairākiem pasaulslaveniem režisoriem, kā Larsu fon Trīru, Gasu Van Santu, Verneru Hercogu, Raineru Verneru Fasbinderu, Dario Ardžento un Aleksandru Peinu.

Pazīstamākās filmas, kurās Kīrs ir piedalījies ir "Nopūtas" (1977), "Eiropa" (1991), "Mans personīgais Aidaho" (*My Own Private Idaho*, 1991), "Eiss Ventura: Zvēru detektīvs" (1994), "Šķeļot viļņus" (*Breaking the Waves*, 1996), "Armagedons" (1998), "Asmens" (1998), "Dejotāja tumsā" (*Dancer in the Dark*, 2000), "Dogvila" (2003), "Melanholija" (2011), "Nimfomāne" (*Nymphomaniac*, 2013), *[[American Animals]]* (2018), "Nolīdzināt līdz ar zemi" (2018), *[[Bacurau]]* (2019) un "Slepenais aģents" (2025).

## Atsauces

## Ārējās saites